《魏叔子过草堂旋即言别次和原韵》
清代·汪森

闻到吴阊久，相期匪浃旬。病扶黄叶路，秋老翠微人。

乱后情多感，宵分话更亲。如何剧回棹，怅望出烟津。

作者简介：（1653—1726）浙江桐乡人，祖籍休宁，字晋贤，号碧巢。周筼诗弟子。贡生。官桂林通判，迁太平府，官至刑、户两部郎中。曾与朱彝尊同定《词综》。家有裘杼楼，藏书极富。又于桂林编《粤西统载》。有《小方壶存稿》。